CELEX: 32010D0176
Language: hu
Date: 2010-03-19 00:00:00
Title: 2010/176/: A Bizottság határozata ( 2010. március 19. ) a 320/2006/EK tanácsi rendelet értelmében a 2009/2010-es gazdasági évre nyújtott szerkezetátalakítási támogatás második részlete kifizetési idejének előrehozataláról (az értesítés a C(2010) 1710. számú dokumentummal történt)

24.3.2010   
            
            
               HU
            
            
               Az Európai Unió Hivatalos Lapja
            
            
               L 77/54
            
         A BIZOTTSÁG HATÁROZATA
   (2010. március 19.)
   a 320/2006/EK tanácsi rendelet értelmében a 2009/2010-es gazdasági évre nyújtott szerkezetátalakítási támogatás második részlete kifizetési idejének előrehozataláról
   (az értesítés a C(2010) 1710. számú dokumentummal történt)
   (2010/176/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról szóló, 2006. február 20-i 320/2006/EK tanácsi rendeletre (1) és különösen annak 10. cikke (5) bekezdésére,
   mivel:
   
               (1)
            
            
               A 320/2006/EK rendelet 10. cikkének (5) bekezdése értelmében a Bizottság határozhat úgy, hogy a rendelet által megállapított, a cukoripar szerkezetátalakítására szolgáló ideiglenes rendszer keretében nyújtott támogatások kifizetését előrehozza.
            
         
               (2)
            
            
               Mivel a 320/2006/EK rendelet 1. cikkében említett szerkezetátalakítási alapban rendelkezésre állnak a szükséges pénzügyi források, célszerű lehetővé tenni a tagállamok számára, hogy a 2009/2010-es gazdasági évre nyújtott szerkezetátalakítási támogatás második részletének kifizetési idejét előrehozzák az első részlet kifizetési idejére azon vállalkozások, termelők és gépipari beszállítók esetében, amelyek 2009. október 1-jével lemondtak kvótájukról,
            
         ELFOGADTA EZT A HATÁROZATOT:
   1. cikk
   A 320/2006/EK rendelet 10. cikkének (4) bekezdésétől eltérve a tagállamok kifizethetik egyetlen részletben a 2009/2010-es gazdasági évre esedékes, a rendelet 3. cikkében előírt szerkezetátalakítási támogatás 100 %-át. Ebben az esetben a kifizetésre 2010 júniusában kerül sor.
   A tagállamok 2010. március 31-ig tájékoztatják a Bizottságot arról, hogy élni szeretnének-e az (1) bekezdésben említett lehetőséggel.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. március 19-én.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 58., 2006.2.28., 42. o.